සිද්ධිය පිළිබදව සොයා බැලූ ගම්වැසියන්ට මිය ගිය විද්‍යා දැරියගේ මළ සිරුර හමුවීමෙන් පසුව මෙම නඩුවේ ප්‍රධාන විත්තිකරු වූ මහාලිංගම් ශෂිදරන් හෙවත් ස්විස් කුමාර් නැමැත්තා කෙරෙහි සෘජුවම සැකයක් ඇති වී ඔහුව අල්ලා ගස් බැද පහර දී පොලීසියට බාර දුන්නා.දේශපාලන සහාය මත හා වෙනත් බලපෑම් මත පොලීසියෙන් නිදහස ලබාගත් ස්විස් කුමාර් කොළඹට පලාගොස් ස්විස්ටර්ලන්තයට පැන යාමට සූදානමින් සිටියදී පොලීසිය ඔහුව කොළඹදී අත් අඩංගුවට ගෙන තිබුනා.ස්විස් කුමාර්ට පැනයාමට ආධාර හා අනුබල දීමේ චෝදනාව මත එවකට උතුරු පළාත බාර ජ්‍යෙෂ්ඨ  නියෝජ්‍ය පොලිස් පතිවරයාව සිටි ලලිත් ජයසිංහ අත්අඩංගුවට පත්වූයේ ඝාතනයට ලක්වූ විද්‍යා දැරිය සම්බන්ධයෙන් වූ නඩු විභාගය යාපනය මහාධිකරණයේදී  විභාගයට ගැනෙමින් තිබූ අතර තුර ලද සාක්කි කීපයක් පදනම් කරගෙනයි.වත්මන් වනිතා කටයුතු පිළිබද රාජ්ය ඇමතිනී විජයකලා මහේස්ත්‍රාත් ස්විස් කුමාර් ට පැන යාමට අනුබලදී ඇති බවට මහාධිකරණය වෙත් ඉදිරිපත් වූ සාක්ෂියක් මත රහස් පොලීසිය නියෝජ්‍ය අමාත්‍යවරියගෙන්  පැය හයක පමණ කාලයක් කට උත්තර ලබා ගත් අතර ඇය එහිදී පවසා තිබුණේ තමන් ඊට කිසිසේත්ම සම්බන්ධ නොමැති බවයි.ඡායාරුප - වව්නියාව මාධව කුලසුරිය, දිනසේන රතුගමගේ, රොමේෂ් මධුශංක